**ПРОГРАМ**

**СПРОВОЂЕЊА ЈАВНЕ РАСПРАВЕ**

**О НАЦРТУ ОДЛУКЕ О ИЗМЕНАМА И ДОПУНАМА**

**СТАТУТА ОПШТИНЕ ЖИТОРАЂА**

1. У поступку припреме и усвајања Одлуке о изменама и допунама Статута општине Житорађа, општинско Веће општине Житорађа организује Јавну расправу о Нацрту Одлуке о изменама и допунама Статута општине Житорађа ( у даљем тексту: Нацрт Одлуке),
2. Јавна расправа о Нацрту Одлуке спроводи се у периоду почев од 19.08. закључно са 02.09.2022. године.
3. Јавну расправу о Нацрту Одлуке спроводи Комисија за израду Нацрта Одлуке о промени Статута Општине Житорађа („Службени лист Града Ниша“ број 50/22)
4. Учесници у Јавној расправи су чланови Комисије из тачке 3. овог програма и друге заинтересоване стране.
5. Текст Нацрта Одлуке о изменама и допунама Статута општине Житорађа, биће објављен на интернет порталу општине Житорађа [www.zitoradja.org](http://www.zitoradja.org) .
6. Предлози, сугестије и коментари писменим путем се достављају на адресу Општина Житорађа, Комисија за израду Нацрта Одлуке о измени Статута Општине Житорађа, улица Топлички Хероји бр. 53, или путем електронске поште на адресу [opstina.zitoradja@gmail.com](mailto:opstina.zitoradja@gmail.com) , са назнаком “Јавна расправа – Нацрт Одлуке о изменама и допунама Статута општине Житорађа“.
7. Нацрт Одлуке биће представљен на отвореном састанку за јавност, који ће се одржати дана 29.08.2022.године у згради општине Житорађа, улица Топлички Хероји бр.53, у Сали Скупштине општине, са почетком рада у 11:00 часова.
8. По завршетку Јавне расправе Комисија за израду Нацрта Одлуке о промени Статута општине Житорађа, анализираће све Предлоге, сугестије и коментаре учесника у Јавној расправи и сачинити Извештај о спроведеној Јавној расправи, у складу са чланом 116. став 5.Статута општине Житорађа (“Службени лист Града Ниша“ бр.27/2019 и 37/2022), и наведени Извештај ће објавити на веб презентацији општине Житорађа, у року од 8 дана од дана окончања Јавне расправе.